Her er indgangen til pyramiden. Det er meget spændende.
Arkæologer står på randen til deres livs opdagelser.
Ingen har været her før. Det er et stort øjeblik.
Foran dem: Gravkammeret tilhørende en oldtidsdronning -
som har ligget urørt i 4000 år.
Nu må vi se, om træbjælken kan holde.
Vi fjerner denne del, og så håber vi, det går godt.
Egypten, pyramidernes og de storslåede monumenters land.
Bygget af mægtige faraoner -
store konger som Keops, Ramses og Tutankhamon.
Men i dag afdækkes nye spor efter en anden slags herskere -
som havde stor magt og også selv kunne blive faraoner:
Egyptens dronninger.
Hvordan fik kvinderne indflydelse i en mandsdomineret verden?
For at finde ud af det begiver egyptologen Colleen Darnell sig -
til et tempel, som blev bygget af en af Egyptens største dronninger:
Hatshepsut.
Det her er et fantastisk tempel.
En række imponerende statuer kanter templet.
Det her er fantastisk.
Statuerne forestiller faraoen i Osiris' skikkelse.
Vi ved, det er en konge på grund af kronen for øvre og nedre Egypten.
Det her er dronning Hatshepsuts tempel -
men der er statuer af konger overalt.
Kongen bærer guddommeligt skæg, en hyrdestav og en plejl.
Typiske kongelige symboler.
Selv om hun var kvinde, afbildede Hatshepsut sig som mand.
Colleen undersøger hvorfor.
Jeg ville gerne se en kartouche med et kongeligt navn i hieroglyffer.
En kartouche er en oval kasse, som bruges i egyptiske inskriptioner.
Kun konger og dronninger måtte skrive deres navn i dem.
Colleen leder i templet. Det er en svær opgave.
Mange kartoucher er hakket væk eller ødelagt.
Det er denne, jeg ledte efter. Hat-shep-sut.
Herhenne står ordet saat, hvilket betyder "datter".
Det er en tydelig ledetråd: "Datter af Re, fra hans krop, Hatshepsut."
Hatshepsuts kartouche identificerer hende som en datter, ikke en søn.
Det er tydeligt, at hun ikke skjulte sit køn.
Men den eneste måde, som Hatshepsut kunne udøve magt som farao -
var at fremstille sig som mand, som konge.
Hatshepsut var dronning af Egypten -
og en af de få kvinder, der nogensinde herskede som konge.
Hun genoprettede brudte handelsruter med andre lande -
så Egypten fik luksusvarer som guld, myrra og ibenholt.
I hovedstaden Thebe rejste hun kolossale monumenter -
som symboliserede magten, rigdommen og ordenen, hun gav sit land.
Og hendes gravtempel er et af Egyptens mest storslåede.
Dets pragt er tegn på Egyptens succes under Hatshepsuts styre.
Men hvordan blev den berømte og hyldede dronning en konge?
Colleen undersøger.
Det her er en interessant væg.
Her står navnet Thutmose 3. -
og de her skulle have været Hatshepsuts kartoucher.
Hatshepsut var datter af én farao og gift med en anden.
Da hendes mand døde, blev hendes unge nevø Thutmose 3. konge.
Thutmose 3. var kun et barn, så Hatshepsut styrede som dronning.
Men så forvandler hun sig til farao -
til medregent med Thutmose 3.
Hatshepsut styrede som medregent gennem 20 succesfulde år.
Det storslåede tempel vidner om hendes tid ved magten.
Men hvorfor er det så svært at finde spor efter hende her?
Efter Hatshepsuts død blev Thutmose farao alene.
Gennem det meste af sit styre borthakkede han navne og billeder -
af sin tante Hatshepsut.
Thutmose ville slette mindet om Hatshepsut og hendes børn -
for at sikre tronen til sin egen søn.
Men hendes navn lever videre som bevis på magten, kvinder kunne få -
i oldtidens Egypten.
Hun var en spektakulær farao.
Fra monumentale byggekampagner til ekspeditioner i fjerne lande.
Men jeg vil vide mere om, hvordan hun herskede ... som kvinde.
Arkæologen Patryk Chudzik udforsker også Hatshepsuts tempel.
Som Colleen søger han spor efter, hvordan hun styrede som kvinde.
Fra 22. eller 23. dynasti.
Patryk havde altid drømt om at blive egyptolog.
Nu leder han den polske gruppe ved et af de mest berømte monumenter.
Hatshepsut er min favoritfarao.
Det er en unik historie om en kvinde, der blev kvindelig konge.
Hans team graver jorden ud ved siden af templet.
Den gamle gang fører til en oldtidsgrav.
For mig er det den mest spændende grav i Hatshepsuts tempel.
For 100 år siden havde amerikaneren Herbert Winlock en udgravning her.
Men han efterlod sig en skjult hemmelighed under templet.
En grav, som han noterede, men aldrig udgravede helt.
Vi ved, at denne grav byggedes omkring 500 år før Hatshepsuts styre.
Og da hun byggede sit tempel, efterlod hun dette område tomt.
Hatshepsut kunne have ødelagt graven, da hun byggede sit tempel -
men gjorde det ikke.
Spørgsmålet er, hvorfor hun efterlod graven åben.
Patryk håber, at denne grav -
kan forklare, hvorfor Hatshepsut byggede sit tempel her -
og afsløre, hvordan hun herskede som dronningefarao.
I Sakkara ...
... undersøger også Mohamed Megahed Egyptens dronninger.
Han udforsker rester af en pyramide, der er bygget til en dronning.
Jeg kan lide det her job, for hver dag sker der noget nyt.
Hver sæson, vi kommer her, finder vi noget nyt.
Mohamed, der bor i Tjekkiet -
er vendt tilbage til sit fødeland i 12 år -
for at udgrave dette sted.
Han ser arkæologi som en kriminalteknisk efterforskning.
Det her er vores gerningssted. Hvert sandkorn, hver kalkstensklippe -
giver os et vink om, hvordan stedet så ud.
Mohamed går op til pyramidens top.
Midterpartiet er brudt sammen og har efterladt et stort hul -
men han vil lede efter den oprindelige indgangstunnel.
I dag skal vi begynde at grave efter indgangen til pyramiden.
Dette er den største pyramide, der er bygget til en dronning.
Hun må have været utroligt magtfuld.
Hvem var hun?
I århundreder har denne pyramide været en gåde.
Ved det seneste udgravningsforsøg i 1952 fandt man ikke gravkammeret.
Vi vidste, at den blev bygget til en dronning, men ikke til hvem.
Vi kaldte den "den ukendte dronnings pyramide".
Mohamed opdagede gravejerens identitet for to år siden.
Vi fandt en granitsøjle i området -
og på søjlen står dronningens navn og hendes titler.
I dag ved vi, at graven tilhører dronning Setibhor.
Setibhor var hustru til kong Djedkare -
en mægtig farao i Det Gamle Rige. Han regerede for 4400 år siden.
Djedkare byggede en 52 meter høj pyramide -
dækket af hvid kalksten og kronet af en stenpyramidion -
klædt i guld.
Omkring hans pyramide spredte søjler, statuer og templer sig ud.
Mod nordøst ligger endnu en pyramide til hans hustru, dronning Setibhor -
med op til 30 tons tunge stenblokke -
der rejser sig 34 meter over ørkensandet.
Klædt i glinsende kalksten -
med et gravkammer i midten -
for at beskytte Setibhors krop i al evighed.
Dronning Setibhors pyramide er den største tilbageværende -
med uudforsket gravkammer.
Setibhors pyramide er den sidste til at komme ind i den moderne verden.
Ingen har været derinde. Det her er et vigtigt øjeblik.
Fund i hendes gravkammer kan forklare hendes betydning -
og hvorfor hun har så stor en pyramide.
Men i dag savnes store dele af pyramiden, der er fyldt af sand.
Mohamed må grave dybt for at finde levninger.
En metallisk skrabelyd fanger Mohameds opmærksomhed.
Her har vi, for første gang i dag, fin, hvid kalksten.
Kalkstensblokken af høj kvalitet kan være tegn på en indgang.
Vi må grave dybere.
Efter flere timers hårdt arbejde føler Mohamed, at han nærmer sig.
Det her er så spændende.
Herunder er jeg sikker på, at vi nok skal finde pyramidens indgang.
I moderne tid er ingen trådt ind i dronning Setibhors gravkammer.
Men Mohamed har opdaget en gammel indgang.
Han kan snart blive den første -
til at træde ind i kammeret i over 4000 år.
Men vejen foran dem spærres af en væg af sand.
Der blev gjort udgravninger her i 1952.
Så blev der bygget en mur, og loftet blev støttet -
før man forlod eftersøgningen af gravkammeret.
Vi får se, om træbjælken er stabil nok.
I modsat fald må vi bygge en lille væg for at støtte her.
Lige over sig har de tusinder af tons stenmasser.
Jeg håber, det holder.
Vi fjerner den her del af træ, og så bygger vi op her.
Mohamed må sikre korridoren straks, så den ikke kollapser.
Vi kan ikke vente til i morgen. Vi må bygge den nu. I dag.
Ved Deir el-Bahri i Luxor -
undersøger Colleen dronning Hatshepsuts styre -
og hvordan hun regerede et mandsdomineret samfund.
Det her er interessant ... Hatshepsut ammes af gudinder.
Der er noget, som vi ved, at kongerne hævdede:
At de drak forskellige gudinders mælk.
Graveringen viser, at Hatshepsut hævdede guddommeligt krav på tronen.
At hun var gudernes udvalgte.
Det her er guden Amon -
og han sidder med sine ben delvist over Ahmoses ben ...
Hun er mor til Hatshepsut.
Amon overrækker et Ankh-symbol, livssymbolet, til dronning Ahmose -
og det skal tolkes, som at Amon befrugter dronningen.
Dette er øjeblikket, hvor Hatshepsut undfanges.
Hatshepsut hævdede, at hun var datter af guden Amon.
Det var en magtfuld påstand.
Hatshepsut er kløgtig her.
Kun kongen kan gøre krav på at være født af guder.
Hun bruger guddommelig fødsel i propaganda -
for at hævde sin ret til at være farao.
Egypterne forventede, at farao skulle være en mand.
Hatshepsuts kongelige byrd og ægteskaber -
var ikke nok til at gøre krav på tronen.
Hun var nødt til at påkalde gudernes vilje.
Hun var datter af en konge og en konges hustru -
men det var sådanne scener, der gjorde, at hun kunne blive konge.
Hatshepsut støttede sig til smart propaganda -
for at legitimere sit revolutionerende styre.
Fra starten af den egyptiske historie -
kunne dronningemødre herske, når farao var meget ung.
Men Hatshepsut gør mere end det.
Hun bliver selv farao, medregent med Thutmose 3. -
og her i Hatshepsuts tempel kan vi se hendes utrolige vej til magten.
Hatshepsut var faraoens førstefødte.
Hun giftede sig med næste farao, sin halvbror.
Men da han døde, var tronfølgeren hendes nevø, barnet Thutmose.
Da barnet indtog tronen, styrede hun ved hans side i syv år -
men så greb hun magten helt og erklærede sig selv som farao.
Som farao indledte hun en propagandakampagne -
og malede scener, der afbildede guden Amon som hendes far -
og hendes fødsel i guders nærvær -
hvilket gav hende guddommeligt krav på Egyptens trone.
Det her er utroligt.
Det her er Hatshepsut som sfinks med lang, svingende hale.
Og se, hvor fantastisk fjendens ben farer op i luften -
da hun træder dem ned.
Hatshepsut var en kvindelig konge.
Men dette billede af hende som sfinks viser hendes styres grusomhed.
Hatshepsut var nødt til at projicere et nøje fremmanet billede -
af fysisk styrke og guddommelig ret.
Hun blev en prototype for dronninger gennem hele historien.
Som kvindelig farao havde Hatshepsut utrolig stor magt -
men jeg vil finde ud af, om andre dronninger nød samme autoritet.
Colleen vil vide, om flere oldegyptiske dronninger -
fulgte Hatshepsuts eksempel.
Eller om der var andre måder at udøve magt på som dronning.
I Sakkara -
forstærker Mohameds team indgangen til dronning Setibhors pyramide.
Mens Mohamed venter -
udgraver resten af hans hold de mærkelige ruiner ved pyramiden.
De har fundet store stenblokke, begravet i et dybt, sandfyldt hul.
Der kan findes ledetråde om Setibhors rolle og magt.
Men først skal de graves frem.
Det er en meget enkel udregning. Stenblokken vejer 6,5 tons.
At flytte så tunge sten kræver hjerne snarere end muskler.
Da de begynder, får Mohamed øje på gamle hieroglyffer i granitten.
To gange nævnes dronningen ved navn og en af hendes titler.
Interessant nok står der ikke, at hun er kongens hustru.
Hieroglyfferne antyder, at Setibhor ikke bare var en kongehustru.
Og blokken kunne tilhøre en vigtig bygning ved siden af pyramiden.
Den kan eventuelt afsløre hendes magt og betydning.
Det er det her, der er sjovt.
Ud fra små fund forsøger man at forstå det større billede.
De ruller blokken igen, indtil den hviler usikkert på skinnerne.
6,5 tons ... Den mindste fejl, og nogen kan komme til skade.
Stenblokken bevæger sig endelig ... Men den forkerte vej.
Arbejderne har svært ved at fjerne granitblokken fra hullet.
Men Mohamed har fået en ny idé. Han vil bruge en kædetalje.
Vi får se, om det fungerer.
Det fungerer!
Det går langsomt, men det fungerer.
Endelig lykkes det at flytte blokken og lægge den til side ...
De klarede det.
Så Mohamed kan undersøge den omhyggeligt.
Hvad er den smuk.
Her sad dørens hængsel.
Mohamed indser, at blokken er en overligger til en stor portal.
Nu ved vi, hvor bred døren var.
I fremtiden kan vi genskabe den.
På overliggeren står dronning Setibhors navn.
Den tilhører altså den sære bygning ved siden af hendes pyramide.
Det er en meget speciel granit -
som kun blev brugt til konger, ikke til dronninger.
Førte Setibhor sig frem som konge?
Hvad kan den mystiske bygning og pyramiden afsløre -
om dronning Setibhors magt?
Ved Deir el-Bahri i Luxor -
efterforsker også Patryk en dronning ... Hatshepsut.
Mærkeligt nok bevarede hun en gammel grav -
under sit prægtige gravtempel.
Patryk vil se, om den kan belyse, hvordan Hatshepsut var som dronning.
Hvem graven oprindeligt tilhørte, ved man ikke.
Vi ved ikke, om det var en prins eller en anden konges søn.
En fordybning i gulvet indeholdt en gang en mumie i sin kiste.
Begge er for længst forsvundet.
Men Patryk har opdaget nogle ledetråde.
Vi rengør gravens indre.
Blandt tusinder af kilo brokker -
fandt vi prægtige genstande fra graven.
Udgravningen bekræfter, at graven er ældre end Hatshepsuts tempel.
Flere hundrede år ældre.
Hatshepsuts tempel blev bygget med tre terrasser udhugget i bjerget.
Og rækker af 22 søjler.
Hun dekorerede væggene med scener -
som hævdede hendes guddommelige ret til at herske i Egypten.
Men længst væk i hjørnet efterlod hun en lille indgang -
til en korridor, der førte ned til et simpelt gravkammer.
Patryks team har fjernet stenmasser -
med tusinder af gamle genstande -
deriblandt keramik og mystiske træfigurer.
Hvorfor byggede Hatshepsut sit tempel oven på denne skjulte grav?
Desværre er der ingen vejledende inskriptioner.
Men jeg vil se, hvad genstandene, vi har fundet, kan fortælle os.
Keramikeksperten Ania Wezranowska analyserer de tusinder af fund.
Hun mener, de har fundet noget vigtigt.
Den her ville jeg vise dig. Den er komplet.
- Har du set den slags før? - Aldrig.
Det var imponerende.
Selv de mindste fund kan hjælpe med at afsløre gravens hemmeligheder -
og dens betydning for Hatshepsut.
I Sakkara, dybt inde i pyramiden -
har Mohameds team bygget en ekstra støttevæg.
Nu kan han genoptage jagten på dronning Setibhors gravkammer.
Vi har målt over pyramiden -
og her er vi næsten midten af den.
Kan Mohamed nå hendes grav, kan vigtige spørgsmål måske besvares:
Hvorfor havde Setibhor den største pyramide nogensinde til en kvinde ?
Hvor stor magt havde hun?
Men for at komme videre -
må Mohamed forbi den sværeste forhindring hidtil.
Enden af gangen spærres af en ustabil væg af sand og sten.
Den kan kollapse som en lavine ved den mindste berøring.
Jeg har tilkaldt vores rais for at vise ham, hvordan vi når videre.
Jeg stoler på ham i spørgsmålet om, hvorvidt det her vil holde.
Formanden, rais -
giver forsigtigt bifald til fortsat at lede efter gravkammeret.
Fra pyramidens top kan Mohamed se problemet.
Et hul er ved at dannes i krateret.
Stenmasser falder lige ned på arbejderne i tunnelen.
Det dårlige tegn er, at en del af loftet er gået itu.
Men det gode tegn er, at vi nærmer os gravkammeret.
Dernede fortsætter stenmasser med at strømme ind.
Støvet forsinker Mohameds arbejdere.
Men til sidst gør de et gennembrud.
For første gang har vi dagslys i dronningens gravkammer.
Vi må fortsætte med at fjerne brokker og kalkstensstykker.
Mohamed kontrollerer pyramidens midte -
men må træde varsomt, hvor gravens loft er kollapset.
Vi kan se en del af nordvæggen i dronning Setibhors gravkammer -
hvilket virkelig føles fantastisk.
Stadig må meget ryddes væk, før han kan undersøge indenfor.
Det er kun en uge tilbage af tilladelsen til at grave her.
Er det nok til at afsløre hemmelighederne i Setibhors grav?
Ved Abu Simbel, nær Egyptens sydgrænse -
besøger Colleen et af Egyptens mest utrolige monumenter.
Hun undersøger, hvordan kvinder udøvede magt som dronninger -
i en verden domineret af mænd.
Hatshepsut gjorde sig til konge -
men var der andre måder for kvinder at udøve magt på?
Colleen begiver sig til en af de mest ophøjede dronningers tempel.
Jeg vil undersøge en af historiens største dronninger.
Hun hed Nefertari og var gift med Ramses den Store.
Ramses 2. herskede i Egypten i 60 år.
Han udvidede riget og byggede flere monumenter end nogen anden hersker.
Hans bedrifter gav ham titlen "Ramses den Store".
Dette er dronning Nefertaris statue.
På begge sider af hende står hendes mand, Ramses 2. -
men det bemærkelsesværdige er, at hun er næsten lige så høj som faraoen.
I fortidens Egypten afspejlede størrelsen magt.
Nefertari afbildes, som om hun havde næsten samme magt som Ramses.
Men Colleen finder en indskrift, der viser noget endnu mere imponerende.
På denne indskrift står der:
"Ra rejser sig af kærlighed til hende."
Ra var oldtidens egyptiske solgud.
Disse hieroglyffer betyder, at Nefertari var en af de få dronninger -
som nød en gudindes status.
Nefertari var æret som gudinde -
selv om hun ikke var dronningefarao som Hatshepsut.
Hvad gjorde hun for at fortjene denne ophøjede status?
Så nu vil jeg vide, om det bare er propaganda for en yndlingshustru -
eller havde hun virkelig magt?
Dette er dronningen.
Nefertari var utrolig smuk, men jeg tror, der er mere bag det.
Denne lertavle blev fundet i det moderne Tyrkiet.
Det er et brev, skrevet på oldtidens akkadiske sprog.
Det er hettitternes dronning, der skriver til Nefertari -
før de to imperier indgik verdens første dokumenterede fredstraktat.
Det viser, at hun var dybt involveret i diplomatiet -
mellem de to største imperier i oldtiden.
Det viser, at Nefertari var en indflydelsesrig person.
Hun var med til at forhandle om traktaten, der sikrede fred i 40 år.
Ramses bekræftede hendes betydning på væggene i hendes tempel.
Her ser vi Ramses slå en fjende.
Det er brutalt, men det var sådan, egyptiske oldtidskonger -
udtrykte deres magt.
Det sære er, at dronning Nefertari er afbildet bag ham.
Konger delte sjældent militære succeser med deres dronninger.
Det tyder på, at Nefertari spillede en vigtig rolle for Ramses' styre.
Det er muligt, at det er propaganda -
men det er også sandsynligt, at dette viser -
at dronning Nefertari havde et reel politisk indflydelse.
Nefertari og Ramses synes at have været et mægtigt regentpar -
hver af dem nødvendig for den andens succes.
Uanset om oldegyptiske dronninger var gift med en farao -
eller selv herskede som farao, så havde de indflydelse.
Mens Hatshepsut herskede som konge, havde Nefertari en anden slags magt.
Bag tronen hjalp hendes diplomati og indflydelse -
til at ændre den egyptiske histories gang.
I Sakkara ...
... rinder tiden ud for Mohamed ved dronning Setibhors gravkammer.
Hans team har endelig ryddet en vej.
Nu kan Mohamed komme frem og se kammeret med egne øjne.
Men en ny fare truer fra oven.
Gravkammerets loft er helt styrtet sammen -
og væggene ovenover kan følge efter når som helst.
Vi må understøtte dette område.
Hvis væggene kun holdes oppe af løse stenmasser nedenunder -
kan den mindste bevægelse få dem til at styrte sammen på et øjeblik.
Men hvis de kan finde massive stenfundamenter under væggen -
kan de føle sig mere sikret mod et kollaps, når de graver.
Vi kan se dele af store sten -
og han prøver at se efter, hvor de fortsætter.
De leder efter de store stenblokke, der engang bar væggene.
Indtil de har fundet dem, mål de lappe væggene med mørtel.
Uden for dronning Setibhors pyramide -
hjælper den tjekkiske arkæolog Hana Vymazalova Mohamed -
med at undersøge ruinerne.
Kan hun opklare, hvad de var -
kan det måske afsløre kilden til Setibhors magt.
Hun finder en vigtig ledetråd.
Her kan vi se et typisk loftmønster.
En nattehimmel med stjerner.
Stjernerne var oprindeligt malet gule på mørkeblå grund.
De hjælper Hana med at identificere bygningen.
Det er en tagblok fra dronningens søjlegang.
Den kommer fra en stor søjlegang -
en ceremoniel indgang til det, der må have været et tempel.
Det her var søjlegangen, og her var en indgang til templet -
over for trapperne.
Måler man indgangens bredde, så ser man, at den passer fint.
Hanas opdagelse beviser, at dette var Setibhors gravtempel -
hvor præster og bedende kaldte hendes navn -
for at sikre, at hendes sjæl kunne leve for evigt.
Det er så spændende at se brikkerne falde på plads.
Det er som et tredimensionelt puslespil.
Det er et vigtigt fund -
og størrelsen vidner om, at Setibhor var en mægtig kvinde.
Det er det største gravtempel for en dronning i Gamle Rige.
Hvad mere kan ruinerne afsløre om Setibhor -
og Gamle Riges dronninger?
Kan hun have banet vejen for Nye Riges magtfulde dronninger -
som Hatshepsut og Nefertari?
Ved Deir el-Bahri -
vil Patryk vide, hvorfor Hatshepsut valgte dette sted til sit tempel -
og hvordan hun herskede i en verden domineret af mænd.
Han håber at få hjælp af de tusinder af fund fra graven under templet.
Især én opdagelse interesserer Patryk og hans kollega Ania.
Fantastisk.
En dobbeltflaske i form af to kvinder, med kvindebryster foroven.
Denne har også kvindelige træk.
- Kommer den også fra graven? - Ja.
Det ligner religiøse amuletter.
Dette kohoved med en kobra og en solskive mellem hornene -
som desværre er forsvundet.
Amuletter af kvinder med koører.
Patryk mener at have set noget lignende før.
Han går op til en helligdom, som Hatshepsut byggede i sit tempel.
Den kan afsløre, hvorfor dronningefaraoen byggede her.
På søjlerne kan vi se et kvindehoved -
med koører på begge sider.
Hatshepsut tilegnede denne helligdom kogudinden Hathor.
Den ligger lige over graven.
De matchende fund bekræfter en teori, som Patryk har.
At graven blev brugt af en religiøs kult, der dyrkede Hathor.
Hathor var mor til guderne -
og deres repræsentanter her på Jorden, faraonerne.
Fortidens egyptere tilbad Hathor afbildet som ko -
eller som kvinde med kohorn bærende en solskive.
Hun var moderskabets og fertilitetens magtfulde gudinde -
som åndede nyt liv i døde sjæle og guidede dem til det næste liv.
Ifølge nogle myter fødte Hathor solen hver dag -
hvilket bragte liv og fordrev mørket.
Hun dyrkedes især af faraoner.
Ved at give dem sin guddommelige mælk gav Hathor dem herskermagt.
Det er spændende med de fund, vi har gjort i graven.
Nu ved vi sikkert, at de har en forbindelse til kogudinden Hathor.
Graven blev bygget længe før Hatshepsut -
men Hathor-amuletterne, man fandt, kan dateres til hendes tid.
De udgør stærke beviser for, at den gamle grav -
blev brugt til tilbedelse af Hathor på Hatshepsuts tid.
De giver et tydeligt billede af kulten omkring kogudinden.
Patryk tror, det var derfor, Hatshepsut byggede sit tempel her.
Hele dalen havde gamle forbindelser til Hathor-kulten -
og den store mængde fund i graven -
beviser, at kulten var meget aktiv under Hatshepsuts styre.
Kogudinden dyrkedes ved Deir el-Bahri, i det mindste siden Mellemste Rige.
Hatshepsut valgte ikke bare at bygge sit eget tempel i Deir el-Bahri -
men også at bygge en særlig helligdom tilegnet kogudinden.
Hatshepsut var en af de få dronninger, der blev farao.
Hun brugte et maskulint billedsprog i sit tempel for at fremhæve magten.
Men Patryks fund viser, at hun også fremhævede sine kvindelige kræfter -
ved at betone Hathor mere end alle andre guder.
Hathor, femininitetens, moderskabets og kvinders magtfulde gudinde -
hjalp Hatshepsut med at blive sin nations moder.
I Sakkara, i Setibhors gravkammer -
leder Mohameds team efter kalkstensfundament -
under de fremspringende vægge for at vide, om de vil holde.
Han håber. kammeret kan sige noget om, hvordan Setibhor herskede.
Var hun en farao som Hatshepsut eller en stærk hustru som Nefertari?
Til sidst ser en af arbejderne en glat kalkstensoverflade.
Mohamed bekræfter, at det er den sten, han har ledt efter.
Det er godt nyt, for den støtter hele arealet her.
Solide stenfundamenter bærer murene. Gravearbejdet kan fortsætte sikkert.
Det er sidste dag for udgravningen inde i pyramiden.
Hana slutter sig til Mohamed i gravkammeret.
Men vil de nå at rydde alt væk og finde spor efter Setibhor?
Hun byggede den største pyramide og begravelsestempel -
af alle det Gamle Riges dronninger.
Hun var en stor dronning i Gamle Rige, men hvordan herskede hun?
Var hun selv farao eller en del af et mægtigt kongepar?
Mohamed håber at kunne finde svar i gravkammeret.
Alt lader til at være smadret.
Sådan nogle små, bitte små stykker kalksten -
tyder på, at stenrøvere har været her og smadret alt.
Stenrøvere stjal værdifuld hvid kalksten -
fra de fleste af Egyptens oldtidsgrave -
ligesom gravrøvere stjal deres skatte.
Men Mohamed kan alligevel se en rigdom af ledetråde.
Her er der flere overraskelser.
Den blottede kalksten afslører et nyt fund.
En serdab. Meget fin.
Den første serdab, som dronningen byggede.
Det er et stenrum øst for hendes gravkammer.
En serdab var et kammer beregnet til en statue af faraoen.
Senere dronninger havde serdaber -
men Mohamed har opdaget, at Setibhor var den første med en.
Hvorfor kunne Setibhor gøre krav på dette og andre kongeprivilegier?
Alt tyder på, at Mohamed og Hana har opdaget -
en af det gamle Egyptens mest berømte dronninger.
Setibhor var hustru til Djedkare, en af Gamle Riges store faraoner.
Hun magtede at bygge det største pyramide- og tempelkompleks -
som nogen af Gamle Riges dronninger byggede.
Størrelsen og udformningen af hendes gravtempel -
minder mindre om en dronnings ... og mere om en konges.
Betyder det, at Djedkares mystiske dronning kan have regeret som konge?
Hieroglyfeksperten Hana mener, at svaret kan skjule sig -
på en søjle, de har fundet nær hendes pyramide.
På den står hendes navn: Setibhor.
Den sidste stavelse, "hor" står for Horus, falkeguden.
Navnet Horus er skrevet med adskilte bogstaver -
ikke med tegnet for falk -
for i så fald var det skrevet som kongens navn.
Indskriften viser det virkelige omfang af Setibhors magt.
Det her skriger: "Jeg er en vigtig dronning" -
men samtidig viser det, at hun ikke er en kongelig person.
Hun er hverken hersker eller konge.
Setibhor var ikke dronningefarao, Egyptens øverste leder.
Hun havde ikke samme magt som Hatshepsut.
Men det, man fandt, tyder på, at hun var en mægtig, kongelig person -
fra en mægtigt, kongeligt dynasti -
og styrede måske mere som Nefertari 1000 år senere.
Alt, hvad vi afdækker her -
synes at vise, at hun tilhørte en kongeslægt.
Så mon det var hende, der var leddet mellem de konger og Djedkare?
Måske var det derfor, hun var så vigtig?
Fordi hun var den, der hjalp ham til tronen -
og var den mægtige person bag tronen?
Deres fund viser, at dronning Setibhor -
var en af det gamle Egyptens mest indflydelsesrige personer.
Og i et samfund, der ærede forfædrene -
måske tilmed et forbillede for de dronninger, der kom efter hende.
Endelig har teamet ryddet nok til -
at Mohamed kan se gravkammerets dimensioner.
Denne linje kan vise rummets højde.
Loftet gik herop, vi kan se linjen gå over hele rummet ...
... helt herover til.
Opdagelsen af loftlinjen betyder, at de har 3 m tilbage at rydde -
for at frigøre hele graven, og tiden er ved at rinde ud.
I dag er sidste dag for hans gravetilladelse.
Jeg ved ikke, om vi når ned til gulvet i dag.
Jeg ved ikke engang, om vi finder noget gulv.
Men Mohamed har nået sit mål.
Han har fundet Setibhors gravkammer og vender tilbage.
Jeg håber, vi kan afslutte arbejdet i den næste sæson.
Mohamed og Hana har genopdaget en for længst forsvundet dronning -
som knejsede over Egypten 900 år før Hatshepsut.
En dronning forud for sin tid, der inspirerede dronninger i århundreder.
Ligesom Hatshepsut -
som fremhævede maskulin magt såvel som den kvindelige gudinde Hathor.
Og Nefertari -
som udøvede sin magt ved siden af en af tidernes største konger.
Måske var Setibhor forløber for dem begge.
Nu kan hun genvinde sin retmæssige plads ved deres side -
og anerkendes som en af det gamle Egyptens største dronninger.
Tekster: Peter Buhl